KOMISIJOS REGLAMENTAS (EB) Nr. 540/2009
2009 m. birželio 22 d.
iš dalies keičiantis Komisijos reglamentą (EB) Nr. 1450/2004 dėl Bendrijos inovacijų statistikos rengimo ir plėtros
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. liepos 22 d. Europos Parlamento ir Tarybos sprendimą Nr. 1608/2003/EB dėl Bendrijos mokslo ir technologijų statistikos rengimo ir plėtros (1), ypač į jo 3 straipsnį,
kadangi:
(1)
2004 m. rugpjūčio 13 d. Komisijos reglamente (EB) Nr. 1450/2004, įgyvendinančiame Europos Parlamento ir Tarybos sprendimą Nr. 1608/2008/EB dėl Bendrijos inovacijų statistikos rengimo ir plėtros (2) nustatyti išsamūs reikalavimai, keliami teiktiniems statistikos duomenims, jų skirstymui, periodiškumui ir teikimui laiku bei pateiktos metodologinės rekomendacijos dėl darnių Bendrijos duomenų rengimo.
(2)
Atsižvelgiant į tai, kad aplinkosaugos srityje keliama vis daugiau reikalavimų, kurie sparčiai kinta, būtina iš dalies keisti ir atnaujinti inovacijų taikymo veiklos stebėsenos priemones.
(3)
Būtina mažinti įmonėms tenkamą naštą, užtikrinant, kad renkami duomenys būtų kokybiški ir atitiktų informacijos poreikius.
(4)
Šiame reglamente numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamento (EB) Nr. 1450/2004 priedo 1 skirsnis iš dalies keičiamas taip:
1)
7 kodo pavadinimo įrašas pakeičiamas taip:
„Inovacinių įmonių, kurios nurodė labai svarbius inovacijų taikymo tikslus, skaičius“;
2)
9 kodo pastabų įrašas papildomas taip:
„-
neprivaloma 2008 kalendoriniais metais“.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. birželio 22 d.